Vlag van Bulgarye

Die nasionale vlag van Bulgarye is op 27 November 1990 amptelik in gebruik geneem. Die vlag vertoon ’n horisontale driekleur in wit, groen en rooi. Die vlag is aanvanklik aanvaar na die Russies-Turkse Oorlog (1877–1878) toe Bulgarye onafhanklikheid verkry het. Die nasionale vlag en embleem is telkemale verander, vernaam gedurende die kommunistiese era. Die huidige vlag is in 1991 hervestig met die grondwet van Bulgarye, en in 1998 deur ’n wet bekragtig.

 Geskiedenis 
 Eerste Bulgaarse Ryk 
In 886 het Pous Nicolaas I prins Boris I van Bulgarye, wat sy mense kort tevore gekersten het, geadviseer om weg te beweeg van die gebruik van ’n perdestert (tugh) as banier en om die Heilige Kruis in plaas daarvan te gebruik. 

Latere weergawes van die kronieke van Johannes Skylitzes en Konstantin Manasses die leër van die Khan Kroem uitgebeeld as dat hulle vlae in rooi  of met ’n swart fraiing gebruik.  Die leër van Simeon I van Bulgarye word ook uitgebeeld met die gebruik van rooi baniere in verskillende vorme. Die kroniek van Radziwiłł (Königsberg) beeld ook Stsaar Simeon I se leër uit onder ’n rooi vlag in hul veldtog teen Bisantium in 921-922, maar die uitbeelding van die Hongaarse inval van 894 toon Drastar, die Bulgaarse vesting, onder ’n wit vlag met ’n sekelmaan en sespuntige ster. Enige geïllustreerde weergawes van vlae in bogenoemde manuskripte, ongeag die faksie of die tyd wat aangedui word, stem sterk ooreen met die algehele styl van illustrasie wat in elke manuskrip gebruik is. Voorts dateer geen van die manuskripte uit die tyd van die Eerste Bulgaarse Ryk nie. Die historisiteit van daardie vlae is dus onmoontlik om te bevestig.

 Tweede Bulgaarse Ryk 
Voorstellings van Bulgaarse vlae kan op verskeie portolane uit die 14de en 15de eeu gesien word. Op sulke kaarte het die vlae gewoonlik ’n wit of goue   agtergrond en beeld dit óf die insinje van die regerende Huis Sjisjman  óf onbekende simbole   in rooi uit. Daardie sketse is aanmerklik meer divers as die vlae van die buurlande soos die Oos-Romeinse Ryk, die Goue Horde of die Keiserryk Serwië, wat in dieselfde kaarte oorwegend eenders is.

 Derde Bulgaarse staat 
Na Bulgarye se bevryding na afloop van die Russies-Turkse oorlog in 1878 is die vlag soos volg in die Tarnovo-grondwet van 1879 beskryf:

Van 1947 tot 1990 is die wapen van die Bulgaarse Volksrepubliek in die skildhoek geplaas (slegs in die wit baan). Dit was ’n leeu in ’n koringkrans onder ’n rooi ster en bo ’n lint waarop die datum 9 September 1944, die dag van die Bulgaarse staatsgreep van 1944 en wat gelei het tot die totstandkoming van die Bulgaarse Volksrepubliek, aangebring is. In 1971 is dit verander sodat die lint die jare 681 (die jaar waarin die Eerste Bulgaarse Ryk deur Asparoech gestig is) en 1944 daarop vertoon.

Na die val van kommunisme in 1990 is die sg. Zjifkof-grondwet gewysig sodat die vlag van voor die kommunistiese tyd weer ingestel kon word.  Die nuwe Bulgaarse grondwet wat in 1991 aanvaar is, beskryf die vlag soos volg:

’n Gewilde weergawe van die vlag wat geen amptelike status geniet nie, is ook algemeen bekend. Daarop is die volle wapenskild in die vlag se skildhoek, oor die wit en groen bane. Nieamptelike vlag , geneem vanaf 2013 Bulgaarse Somerproteste, Darik Nuus, 26 Junie 2013, en nieamptelike vlag , geneem van Proteste in Bulgarye: die onopgemerkte opstand, TheConversation.com, 24 Junie 2013. Albei op 27 Junie 2013 besoek.

 Vorige vlae 

 Ontwerp 
350px|center|Konstruksietekening

 Kleure 
duimnael|’n Wapperende vlag van Bulgarye
Die kleure van die nasionale vlag is wit, groen en rooi. Volgens die Standaardiserings- en Metrologiekomitee is die vlag se kleure soos volg:
KleurskemaWitGroenRooi RGB-kleursisteem 255, 255, 255 0, 155, 116 208, 28, 31 Heksadesimaal FFFFFF 009B74 D01C1F Pantone Witheid meer as 80% 347 U 032 U Pantone (tekstiel) Witheid meer as 80% 17-5936 TCX 18-1664 TCX CMYK 0/0/0/0 100/0/100/0/ 0/100/100/0 RAL Veilig RAL 6024 RAL 3028

 Vlagwet 
Die Wet op die Staatseël en Nasionale Vlag van die Republiek Bulgarye wat op 24 April 1998 gepromulgeer is, stel die volgende:

 Ander vlae 

 Historiese vlae 

 Sien ook 

 Verwysings 

 Eksterne skakels 

  Bulgarye by Flags of the World.


Kategorie:Bulgarye
Bulgarye